गांव गहलुईया निवासी गुरदीप सिंह का पुत्र कुछ दिनों से बीमार चल रहा था। इलाज के बाद भी फायदा नहीं होने पर उन्हें किसी ने ऊपर का चक्कर दिखा लेने को कहा। तांत्रिकों की तलाश में वह ठगों के जाल में फंस गए। एक व्यक्ति ने हवन आदि से लड़के की ठीककरने की बात कहते हुए तीन लोगों को अपना चेला बताते हुए उनके घर भेज दिया। रविवार की रात ठगों ने घर में रखे सोने में खोट होने के कारण लड़का ठीक नहीं होने की बात कहते हुए सोने के सारे जेवरात ले लिए और देर रात एक थैली पकड़ाकर खिसक गए। थैली खोलने पर उसमें मिट्टी निकलने पर उन्हें ठगे जाने का पता चल सका। गुरदीप की तहरीर पर पुलिस ने दो लोगों को हिरासत में लिया था। गुरुवार को इस मामले में खुटार के गांव जादौंपुर कलां निवासी अतीसउल्ला, गांव बरगदिया के अमाउल्ला और गुरदीप सिंह के अलावा एक अज्ञात के खिलाफ रिपोर्ट दर्ज कर ली गई है।